**ROMÂNIA**

**JUDEŢUL CLUJ Anexă**

**CONSILIUL JUDEŢEAN la Hotărârea nr. 169/2020**

|  |  |  |
| --- | --- | --- |
| ROMÂNIAJUDEȚUL CLUJ  | ROMÂNIAJUDEȚUL CLUJ MUNICIPIUL TURDA | ROMÂNIAJUDEȚUL CLUJ MUNICIPIUL CÂMPIA TURZII |
| nr. ....................................... | nr. ....................................... | nr. ....................................... |

**ACORD DE ASOCIERE**

1. **PĂRȚILE**
	1. **JUDEŢUL CLUJ**, cu sediul în Cluj-Napoca, str. Calea Dorobanților nr. 106, telefon 0372-640000, fax 0372-640000, cod identificare fiscală 4288110, cont IBAN RO06TREZ21624510220XXXXX, deschis la Trezoreria Municipiului Cluj-Napoca, reprezentat legal prin domnul Alin TIȘE, în calitate de Președinte;
	2. **MUNICIPIUL TURDA** cu sediul în Turda, P-ța 1 Decembrie 1918, nr. 28, telefon: 0264-313160, fax 0264-217081, e-mail: contact@primariaturda.ro, cod identificare fiscală 4378930, cont IBAN RO16TREZ24A840303580101X, deschis la Trezoreria Municipiului Turda, reprezentată legal prin domnul Cristian Octavian MATEI, în calitate de Primar;
	3. **MUNICIPIUL CÂMPIA TURZII** cu sediul în Câmpia Turzii str. Laminoriștilor, nr. 2, telefon: 0264-368.002, fax: 0264-365.467, e-mail: primăria@campiaturzii.ro, site web: www.campiaturzii.ro, cod identificare fiscală 4354566, cont IBAN RO48TREZ21921070203XXXXX deschis la Trezoreria Turda, reprezentat legal prin domnul Dorin Nicolae LOJIGAN, în calitate de Primar;

Au decis încheierea prezentului acord de asociere (denumit în continuare Acord).

1. **PRECIZĂRI PREALABILE**
	1. În prezentul Acord, cu excepția situațiilor când contextul cere altfel sau a unei prevederi contrare:
		* cuvintele care indică singularul includ şi pluralul, iar cuvintele care indică pluralul includ şi singularul;
		* cuvintele care indică un gen includ toate genurile;
		* termenul "zi" reprezintă zi calendaristică, dacă nu se specifică altfel;
	2. În cazul în care oricare dintre prevederile prezentului Acord este sau devine nulă, invalidă sau neexecutabilă conform legii, legalitatea, valabilitatea şi posibilitatea de executare a celorlalte prevederi din prezentul Acord vor rămâne neafectate, iar Părțile vor depune eforturile necesare pentru a realiza acele acte şi/sau modificări care ar conduce la același rezultat legal şi/sau economic care s-a avut în vedere la data încheierii Acordului.
	3. Dacă o dispoziție a acestui Acord va deveni parțial sau total ineficientă, părțile din acest Acord vor lua măsuri de înlocuire a dispozițiilor ineficiente cu dispoziții eficiente apropiate ca scop celor originale.
2. **SCOPUL, OBIECTUL ŞI OBIECTIVELE ASOCIERII**
	1. Scopul acestei asocieri îl constituie realizarea în comun a proiectului de investiții **centură ocolitoare Turda-Câmpia Turzii** (denumit în continuare și **Proiect**).
	2. Părțile se angajează să implementeze Proiectul, în conformitate cu prevederile cuprinse în prezentul Acord, legislația europeană şi națională aplicabilă acestuia.
	3. Obiectul acestui Acordconstă în stabilirea drepturilor şi obligațiilorpărților, contribuția fiecărei părți la finanțarea cheltuielilor totale precum şi responsabilitățile ce le revin în implementarea activităților aferente Proiectului.
	4. Obiectivele urmărite sunt:
		* îmbunătățirea conectivității rutiere în zona urbană funcțională Turda-Câmpia Turzii
		* dezvoltarea județeană și îmbunătățirea mobilității cu impact asupra calității mediului
		* încurajarea creării de noi locuri de muncă.
3. **DURATA ACORDULUI**
	1. Acordul este valabil pe întreaga durată de implementare a Proiectului.
	2. Acordul intră în vigoare la data semnării lui de către ultima parte.
4. **RESPONSABILITĂȚILE PĂRȚILOR**
	1. **JUDEȚUL CLUJ** are următoarele responsabilități:
		* Asocierea cu Municipiul Turda și cu Municipiul Câmpia Turzii în vederea coordonării, elaborării documentațiilor tehnico-economice și de urbanism necesare proiectului, precum și implementării în comun a acestuia. În acest scop are dreptul să solicite partenerilor furnizarea oricăror informații şi documente legate de proiect;
		* Elaborarea documentațiilor de urbanism pentru întreg proiectul de investiții;
	2. **MUNICIPIUL TURDA**are următoarele responsabilități:
		* Asocierea cu Județul Cluj și cu Municipiul Câmpia Turzii în vederea elaborării documentațiilor tehnico-economice și de urbanism necesare proiectului, precum și implementării în comun a acestuia, asigurarea finanțării pentru tronsonul situat pe raza sa administrativ-teritorială;
		* Contractarea, elaborarea, aprobarea documentațiilor tehnico-economice necesare pentru realizarea proiectului, pe raza sa administrativ-teritorială;
		* Corelarea documentațiilor realizate cu documentațiile realizate pe raza administrativ-teritorială a Municipiului Câmpia Turzii;
	3. **MUNICIPIUL CÂMPIA TURZII** are următoarele responsabilități:
		* Asocierea cu Județul Cluj și cu Municipiul Turda în vederea elaborării documentațiilor tehnico-economice și de urbanism necesare proiectului, precum și implementării în comun a acestuia, asigurarea finanțării pentru tronsonul situat pe raza sa administrativ-teritorială;
		* Contractarea, elaborarea, aprobarea documentațiilor tehnico-economice necesare pentru realizarea proiectului, pe raza sa administrativ-teritorială;
		* Corelarea documentațiilor realizate cu documentațiile realizate pe raza administrativ-teritorială a Municipiului Turda;
	4. **Responsabilități comune:**
		* Asigurarea sprijinului necesar îndeplinirii de către părți a responsabilităților asumate prin prezentul Acord și asigurarea asistenței tehnice de specialitate necesare elaborării documentațiilor tehnico-economice și implementării proiectului;
		* Asigurarea unei bune comunicări cu toate entitățile implicate în derularea proiectului şi asigurarea unei reacții prompte la orice cerere venită din partea acestora;
		* Notificarea de urgență a părților în cazul apariției unui eveniment care ar putea duce la întreruperea temporară sau definitivă a proiectului sau a oricărei alte modificări a acestuia.
5. **CONTRIBUȚIA PĂRȚILOR**
	1. Judeţul Cluj – va finanța elaborarea documentației de urbanism necesare realizării proiectului;
	2. Municipiul Turda –va finanța elaborarea documentațiilor tehnico-economice necesare realizării proiectului și va asigura finanțarea/cofinanțarea cheltuielilor necesare implementării acestuia, în limita teritoriului administrativ al municipiului;
	3. Municipiul Câmpia Turzii – va finanța elaborarea documentațiilor tehnico-economice necesare realizării proiectului și va asigura finanțarea/cofinanțarea cheltuielilor necesare implementării acestuia, în limita teritoriului administrativ al municipiului;
6. **SOLUŢIONAREA LITIGIILOR**
	1. Părţile convin ca toate neînțelegerile privind validitatea Acordului sau cele rezultate din interpretarea, executarea sau încetarea acestuia, precum şi orice alte neînțelegeri şi sau dispute rezultate din prezentul Acord sau în legătura cu el să fie rezolvate pe cale amiabilă.
	2. În cazul în care nu este posibilă rezolvarea litigiilor pe cale amiabilă, acestea vor fi supuse spre soluționareinstanțelor competente din România.
7. **DISPOZIŢII FINALE**
	1. Prezentul acord de asociere reprezintă un document cadru între părți, convenit în vederea atingerii scopului declarat, putând fi modificat, completat și/sau suplimentat prin acordul părților, pe bază de act adițional.
	2. Prezentul acord de asociere constituie document justificativ pentru înregistrarea în evidențele contabile ale părților a categoriilor de cheltuieli generate pentru realizarea proiectului.
	3. Părţile convin că prezentul Acord este guvernat de legea română.

Acordul de asociere a fost întocmit în 3 exemplare, în limba română, câte unul pentru fiecare parte.

|  |  |  |
| --- | --- | --- |
| JUDEŢUL CLUJ | MUNICIPIULTURDA | MUNICIPIUL CÂMPIA TURZII |
| PreședinteAlin TIȘE | PrimarCristian MATEI | PrimarDorin LOJIGAN |

 **Contrasemnează:**

 **PREŞEDINTE, SECRETAR GENERAL AL JUDEŢULUI,**

 **Alin Tişe Simona Gaci**